**גרופ 107 בע"מ ("החברה")**

ניתנת בזאת הודעה על זימון אסיפה כללית שנתית ומיוחדת של בעלי המניות של החברה, שתתקיים **ביום ג', 8 באוקטובר 2024**, **בשעה 15:00**, במשרדי יועציה המשפטיים של החברה, ברנע ג'פה לנדה ושות', ברחוב הרכבת 58, תל אביב יפו, קומה ‏‏21 ("**האסיפה**"), כשעל סדר יומה: (1) הצגה ודיון בדוחות הכספיים ובדוח הדירקטוריון של החברה לשנה שנסתיימה ביום 31 בדצמבר 2023; (2) מינוי מחדש של משרד KPMG (סומך חייקין, רו"ח), כרואה החשבון המבקר של החברה; (3) מינוי מחדש של חלק מהדירקטורים המכהנים בחברה, שאינם דירקטורים חיצוניים ה"ה גיא עמר, דן כהן וליאמא דוידוביץ (דירקטורית בלתי תלויה); (4) אישור מינויה של הגב' עינת סקורניק כדירקטורית חיצונית לתקופת כהונה נוספת (שניה) בת שלוש שנים, שתחילתה מיום 10 בנובמבר 2024.

המועד הקובע להשתתפות באסיפה הינו **יום א', 8 בספטמבר 2024**. המועד האחרון להמצאת כתבי הצבעה לחברה הינו **ביום ג', 8 באוקטובר 2024**, **לא יאוחר מהשעה 11:00**. בעל מניות לא רשום זכאי להצביע גם באמצעות מערכת ההצבעה האלקטרונית הפועלת לפי סימן ב' לפרק ז'2 לחוק ניירות ערך, התשכ"ח-1968. המועד האחרון להצבעה באמצעות המערכת הנ"ל הינו **ביום ג', 8 באוקטובר 2024**, **לא יאוחר מהשעה 09:00**.המועד האחרון להמצאת הודעות עמדה לחברה מטעם בעלי המניות הינו **יום א', 29 בספטמבר 2024**.**‏** המועד האחרון להמצאת הודעת עמדה מטעם החברה שתכלול את תגובת דירקטוריון החברה להודעות העמדה מטעם בעלי המניות הינו **יום ה', 3 באוקטובר 2024**.

מידע נוסף על הנושאים שעל סדר יומה של האסיפה ניתן למצוא בדוח מיידי שפרסמה החברה ביום **ה', 29, באוגוסט 2024** (מס' אסמכתא: 2024-01-095806), אותו ניתן למצוא באינטרנט, באתר ההפצה של רשות ניירות ערך בכתובת: [www.magna.isa.gov.il](http://www.magna.isa.gov.il) וכן באתר הבורסה לניירות ערך בתל אביב בע"מ בכתובת: <https://maya.tase.co.il>.

**גרופ 107 בע"מ**